hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ru ky ky ky ky ky ky ky ky ky ru ky ru ru ru ky ky ky kk ru ky ky ru ky ru ru ru ru ru ky ru ky bg tt ru uk kk ru kk ru ky ru ru ky ky ky ru ru ky ru ru ru ru ru
"Фабула", 18.02.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Министрлер 14 миң сомго тоебу?
Бабановдун кадры деп эсептелген Айыл чарба министри Төрөгул Беков Жогорку Кеңештин депутаттарына "Маянам үй-бүлөмдү бакканга толук жетпейт, 14 миң сомдук айлыгым менен 3 баламды жана аялымды тамак-аш менен камсыз кыла албайм"-деп арыз-арманын айтыптыр. Бирок иш жүзүндө Бековго окшогон аткаминерлерибиз мындай акчаны бир күндүк тамак-ашына гана жумшаары баарыбызга маалым эмеспи. Министрлерибиз жалаң айлык акыга жашай турган болушса, өлкөбүз эчак эле өнүгүп-өсүп кетмек. Демек, кыргыз чиновниктеринин расмий түрдөгү 14 миң сомдук маянасынан тышкары, андан беш-алты эсе көп киреше табуучу булагы бар деп ачык айтып коюшубуз керек. Болбосо алар жашап аткан көп кабаттуу үйлөрүн, минип жүргөн акыркы үлгүдөгү кычыраган автоунааларын кайсы акчасына алышмак эле. "Коррупцияга белчебизден баттык" деп кыйкырып жүрүшкөн фискалдык органдарыбыз биринчи кезектеги ошол 14 миң сомдук айлыгы менен чет өлкөлөп эс алып, кабат-кабат үй салып атышкан министрлерибиздин кошумча киреше булагы каякка барып такалып атканын изилдеп-иликтеп чыгышы керек.
Экс-губернатор менен эмки губернатор тууралуу эки ооз сөз
Кара-Балта спирт заводунун директирлигинен түз эле Ысык-Көл губернаторлугуна олтуруп калган ата-журтчу Нурдин Абдылдаев мурунку айтылуу "жумуртка" губернатор Кыдыкбек Исаевдин карачечекей өкүл баласы экени көпчүлүккө маалым эмес. Учурда Нурдин мырза эки билегин түрүнүп алып, качкында жүргөн өкүл атасы Кыдыкбектин ыкмасы менен күжүлдөп ийгиликтүү иштеп жатканы айтылууда. Маселен, Каркыра сатылып жатканда оппозицияны жумуртка менен урган ОБОНчулардын ана башчысы делинген Шура деген аял, мурун Кыдыкбекке кандай шуулдап кирип чыкса, азыр Нурдинге дал ошондой эле шуулдап кирип чыгып, өз иштерин бүтүрүп жүрөт дешет. Чынында, ысык-көлдүктөр айрыкча жамаат Нурдин мырзаны жакшы кабыл алышкан жок. Креслого олтуруп-олтура электе эле Бакиевдердин эски ыкмасы менен эдиреңдеп иштеп, кол алдындагыларга орой мүнөзүн көрсөтүп, "көөп" турган чагы дейт. Мындай көрүнүшү менен кол алдындагылардын оозунан келмесин түшүргөнгө үлгүрүптүр. Нурдин мырзанын бул кыялына макул болбогон көлдүктөрдүн кыжыры кайнап, азырынча оң колунун ачуусун, сол колу менен басышып, "баланы дагы бир аз байкашууда", болбосо анча-мынчаны таназар албай адыраңдаган немеге көлдүктөр өздөрүнүн: "ким экенин көрсөтөбүз" - деп катуу камданып тургандыгы маалым болду. Деги көк жалдыгы менен көк беттиги бар көлдүктөр Нурдин мырзага "Ну, погоди!" мултьфильмин көргөзбөсө эле болду…
Ал эми Көлдү 9 ай башкарып, бир топ алгылыктуу иштерди аткарып, көлдүктөрдүн колдоосуна арзыган экс-губернатор Мирбек Асанакунов Эркин экономикалык аймагынын (СЭЗ) жетекчилигине барса, аталган мекеменин жетекчиси болуп иштеп келген Алыбек Ибраимов "Дастан" заводунун директорлугуна бекиди.
"MegaCom" рейдерлик жол менен басылып алынган
Орусиялык ишкер Глеб Огнянниковдун кызыкчылыктарын коргогон "Penwell Busness Limited" компаниясынын пресс-катчысы Мария Сафронова "MegaCom" компаниясынан мыйзамсыз чыгарылып кеткен каражаттар тууралуу билдирүү жасады. "Альфа Телеком" копаниясынан каражаттардын чыгарылып жатканы биз үчүн жаңылык эмес. 2009-жылы "БиМоКом" ишканасы рейдерлик жол менен басылып алынып, "MegaCom" брендинин каражаттары жана бизнеси толук бойдон "Альфа Телеком" компаниясына өткөн. Ошондон кийин "Альфа Телеком" "БиМоКомдун" криминалдык көчүрмөсү болуп калган. Бул тууралуу коомчулукка кеңири айтып, эл аралык сотторго кайрылганбыз. Бизге белгилүү болгондой, 2009-жылдан тартып Максим Бакиевдин айланасындагы адамдардын көзөмөлү астында "Альфа Телекомдон" акча каражаттары сыртка чыгарылып турган. 2010-жылдын апрель айынан кийин "Альфа Телеком" ЖАКсы чыгарылып кеткен каражаттарды кайтарып алууга аракет кылган. Мисалга алсак, 2010-жылдын май айында "Альфа Телеком" ЖАКсы ишенимдүү башкаруу келишимине негизделген 1 миллион долларды кайтаруу боюнча "MGN Capital" ишканасын сотко берип, утуп чыккан.
Күмөн туудурган операцияларды жана транзакцияларды ачыкка чыгаруу максатында "Альфа Телеком" ЖАКсынын каржы-чарбалык иштерине текшерүү жүргүзүү боюнча "MegaCom" компаниясынын орусиялык инвесторлору менен Кыргызстандын бийлиги макулдашып, бир пикирге келишти",- деп билдирет пресс-катчы.
Ирина идиректүү идея айтты
КСДП фракциясынын депутаты Ирина Карамушкина аалам мейкиндигиндеги жылдызга "Манастын" атын ыйгарууну сунуш кылды. Ирина айым өз сөзүндө: "Кытай бул идеяны тартып ала электе, тезирээк жүзөгө ашыруу керек. Бул тарыхый жана магиялык нерсе. Келгиле, коелу атын" - деп чакырык таштады. Ал түгүл "Манасты" түрмөдөгүлөрдү окуганга мажбур кылуу керектигин кошумчалап, "балким, камактагылар да "Манасты" окуп атып, тазалануу жолуна түшөт" - деген божомолун билдирди. Калп айткан менен болобу, "Манаска" бир тыйынчалык кызматы өтпөсө да, "Манас" орденин алган айрым атуулдарга караганда улуту орус болсо дагы Ирина Карамушкинанын Манас тууралуу жакшы маанайдагы маселе козгоп жатышынын өзү жакшы көрүнүш. Дегенибиз, Ирина айымдын бул демилгеси ишке ашпаган күндө да, эң кур дегенде Манас тууралуу ой жүгүрткөнгө жарабаган, кыргыз тилин жериген киргиздерди жана кыргыз болуп туруп кыргыз тилин билбей, кыргыз элинин тагдырын чеччүдөй болуп отурган Жогорку Кеңештин кээ бир депутаттарын намысына келтирер.
Бабановдун Нарынга жазган "салам каты…"
Бабанов бөлүштүрүп алган үлкөн кызматтарына бизнес жаатындагы үлкөн досторун күн алыс эле коюу менен жигердүү иштеп жаткан кези. Айтсак, Эрик Шайдинов деген досун "Манас" аба майданынын ээрине олтургузса, дагы бир ири бизнесмен досу Муратбеков Канатты Нарын облусунун губернаторлугуна олтургузду. Канат мырза буга чейин Казакстан менен Бишкектин ортосунда жүгүрүп, бизнестин битин сыгып жүргөн жигиттердин бири болуп эсептелет. Айтмакчы, Канат мырза менен Эрик мырза Жумгалдын Түгөл-Сай деген айылынан болушат. Канат мырза, атасы Камбарбектин жаркын элесине арнап жыл сайын Жумгал жана облус боюнча воллейбол оюнун уюштуруп, айыл жаштарын спортко тартып, байгесине миллион сомго чейин коюп жүргөн март жигиттердин бири десек болот. Ал эми бизнесте тажрыйбасы зор болгону менен, мамлекеттик кызматта тажрыйбасы аз Канат мырза шарты татаал Нарын облусун көтөрө алабы? Кыскасы, учурда ханга салам бербей кычырап турган Бабановдун Нарынга "жазган салам каты" нарындыктарга жагып, намыска жарап берсе эле болду. Кеп ушунда…
Ал эми экс-губернатор статусуна ээ болгон Турдубек Мамбетов өз кесиби боюнча, тактап айтканда, Мамлекеттик архитектура жана курулуш агенттигинин нукура бакиевчил жетекчиси Каныбек Нарынбаевдин орун басары болуп дайындалды.
"Ата Мекен" фракциясынын 16-февралда болгон кезектеги отурумунда "Жазык кодексине өзгөртүүлөрдү киргизүү жөнүндө" мыйзамдын долбоорун депутаттар бир добуштан колдоду. Фракциянын лидери Өмүрбек Текебаевдин айтымында, бул мыйзам долбоорунда Конституциянын 31-беренесине ылайык, адамдын ар-намысына шек келтирген маалыматтарды таратууда кылмыш жоопкерчилигине тартылуу нормасы (тактап айтканда, жалаа жабуу) алынып салынат жана анын ордуна айып киргизүү нормасы киргизилет. Натыйжада айыптын суммасы 2 миңден 5 миң сомго чейин каралып, көпчүлүк депутаттар айыпты 5000 сомго көтөрүү боюнча чечимди колдошту.
Өткөн саныбыздагы кыргыз тилдүү басылмалардын көмүскө кожоюндары жөнүндөгү макалабызга, "Айат" гезитинин кожоюндары Шаршенбек Абдыкеримов, Мелис Турганбаевдер эмес, Дайыр Абдраев деп тактоо киргизебиз.
Деги эле бул макала боюнча чычалагандар оголе көп болууда. Маселен, алардын бири айтылуу чиновник Келдибековдун "Апта" гезитине редактор болуп жүргөн анын бир тууган жээни (азыр Эркин-Тоодо) Манас Осмон болду. Чынында, бул гезит Келдибековго таандык экенин элдин баары эле билет. Президенттик шайлоодо Атамбаевге иштегени менен, парламенттик шайлоодо "Ата-Журттун" гезити болуп, ошол күндөн ушу күнгө чейин өкмөттү өкүртө сындап келет. Келдибеков 7-апрелге чейин гезитин иштетип келген (арасында аттуу-баштуу журналисттер да бар) журналисттердин айлыгын бир нече ай бою бербей ыйлатып келгенин угуп эле жүргөнбүз. Андыктан тангандын да өз чеги бар экенин эске салып коелу.
Ошондой эле 2011-жылдын 28-январындагы "Асия айымдын айтканында кеп барбы" деген аталыштагы чакан макаладагы "депутат Камила Талиеванын Москвага барып, Бакиевдердин акча алып келиптир" деген маалымат такталбаганынбилдиребиз.
кыргыз тилиндеги гезит "Форум"
email • архив • редакция
- Учурда жумасына 5 жолу
кыргыз тили сабагын окуп
ДУРУС ЖОЛГО ТҮШТҮ ЭЛЕ…
Р. Момбеков Мамлекеттик тил комиссиясына барды…
Рыспек Бекназаровдон 300 миң доллар "сындырганбы"?
Министрлер 14 миң сомго тоебу?
МЕГАКОМ: дагы бир көз б оёмочулуктун бети ачылды!
Ширин Айтматова, "Ата Мекен" фракциясынын депутаты:
Булбул да, дулдул да акын...
Анатай Өмүрканов, Кыргыз эл акыны:
"Кай жериң зыркыраса жан ошерде,
Эч бир жан оорубасын өмүрүндө..."
Диагноз:Клиника имени Ахунбаева больна, и сейчас под угрозой потери не только его имени, но и его наследия!
Айбек Карымов студия ачат…